Hetland prestegjeld

Hetland prestegjeld var et prestegjeld tilhørende Stavanger domprosti. Det omfattet sogn i Stavanger kommune i Rogaland fylke, og hovedkirken var Frue kirke.

Hetlands kirkesogn er nå en del av Stavanger kirkelige fellesråd, og underlagt Stavanger domprosti i Stavanger bispedømme i Den norske kirke.

Historikk 

Frue sogn var opprinnelig i middelalderen knyttet til Mariakirken, men ble innlemmet i Domirkens prestegjeld etter reformasjonen.

I forbindelse med byutvidelsen i 1849 ble ved kgl. res. av 19. august 1848 Stavanger prestegjeld delt. Randaberg sogn og den delen av Frue sogn som ikke var innlemmet i Stavanger by ble opprettet som eget Hetland prestegjeld, med virkning fra 1. januar 1849.

Randaberg prestegjeld ble opprettet i 1. januar 1966 ved at Randaberg sogn ble utskilt fra Hetland og fikk tilført Kvitsøy sogn fra Rennesøy.

Ved kgl. res. 29. august 1877 ble Riskekverven utskilt fra Frue sogn og opprettet som eget kirkesogn. Hetland prestegjeld bestod således av Frue og Riskekverven sogn. I  1936 kom det navneendringer, fra Riskekverven til Riska sogn ved kgl. res. 17. januar, og fra Frue til Hetland sokn ved kgl.res. 7. februar.

Prestegjeldet inngikk i det nye Stavanger bispedømme fra 1. januar 1925.
Ved kgl. res. 31. mars 1967 ble det bestemt at Riska sogn skulle overføres fra Hetland til Høyland prestegjeld.

Med virkning fra 1. januar 1974 ble avviklingen av Hetland prestegjeld og sogn ved kgl. res. 26. november 1965 gjennomført, og delt i to selvstendige menigheter, Hundvåg og Rasta.

Referanser

Sandnes' historie
Stavangers historie
Religion i Rogaland
Prestegjeld i Stavanger bispedømme